open-index/open-wikipedia-markdown huggingface dataset:
عالمی یوم چائے

**عالمی یوم چائے** ہر سال 21 مئی کو منایا جاتا ہے۔ یہ 2005ء سے چائے کی پیداوار کرنے والے ممالک جیسے بنگلہ دیش، سری لنکا، نیپال، ویت نام، انڈونیشیا، کینیا، ملاوی، ملیشیا، یوگنڈا، بھارت اور تنزانیہ میں منایا جاتا ہے۔ عالمی یوم چائے کا مقصد حکومت اور شہریوں کو عالمی کارکنوں اور کسانوں پر چائے کی تجارت کے اثرات پر توجہ مبذول کرانا ہے اور قیمتوں کی حمایت اور منصفانہ تجارت کے مطالبات سے منسلک کرنا ہے۔

2004ء میں پنکج صاحب کے ساتھ ابتدائی عالمی سوشل فورم میں بات چیت کے بعد پہلا عالمی یوم چائے 2005ء میں نئی ​​دلی میں منعقد ہوا، اس کے بعد 2006ء اور 2008ء میں سری لنکا میں منایا گیا۔ عالمی یوم چائے کی تقریبات اور متعلقہ عالمی چائے کانفرنسوں کو مشترکہ طور پر تجارتی یونین تحریکوں کے ذریعہ منعقد گیا۔

2015ء میں بھارتی حکومت نے اقوام متحدہ کی خوراک اور زراعت کی تنظیم کے ذریعہ عالمی یوم چائے کی توسیع کی تجویز پیش کی۔

## حوالہ جات

زمرہ:چائے ثقافت
زمرہ:دسمبر کی تقریبات
زمرہ:2005ء کی تاسیسات
زمرہ:یوم بیداری
زمرہ:بین الاقوامی رسوم
زمرہ:اقوام متحدہ ایام
زمرہ:مئی کی تقریبات
زمرہ:2020 ء کی متعارفات
زمرہ:اقوام متحدہ
منڈی جٹاں

**منڈی جٹاں** پاکستان کے صوبۂ پنجاب کے ضلع گجرات کی تحصیل سرائے عالمگیر کا ایک گاؤں ہے۔

گاؤں منڈی جٹاں ضلع بھمبر و ضلع میرپور آزاد کشمیر اور سرائے عالمگیر ضلع گجرات کے مرکز کے قریب موجود ہے، اس کے گرد و نواح میں چہلہ، پنجیڑی، مڑیال، منڈی منجہواں جیسے قابلِ ذکر گاؤں موجود ہیں،

گاؤں منڈی جٹاں چند گھروں کو چھوڑ کر مکمل طور پر جٹ قوم پر مشتمل ہے۔ اس گاؤں میں قوم جٹ کی تین برادریاں موجود ہیں، جن میں تھوتھال جٹ، چاچ جٹ اور کنیال جٹ موجود ہیں، بعض بزرگوں سے ملنے والی معلومات کے مطابق گاؤں منڈی جٹاں ڈھائی سو یا تین سو سال پہلے وجود میں آیا۔ سب سے پہلے اس گاؤں کے ویران پہاڑی مقام پر تھوتھال برادری کے جدِ امجد بابا خیر دین نے کھمبی تھوتھال سرائے عالمگیر سے ہجرت کر کے ڈیرہ بسایا۔ بلاشبہ اس گاؤں کا سب سے پہلا گھر چوہدری محمد افضل صاحب کے گھر کے مقام پر بنایا گیا تھا۔ اس کے کچھ ہی عرصہ بعد چاچ برادری اور کنیال برادری نے بھی اس مقام پر اپنے ڈیرہ جات جما لیے۔ چاچ برادری کا سب سے پہلا گھر حاجی عبد الرحیم صاحب کا گھر ہی تھا۔ اس گاؤں میں تقسيمِ ہند سے قبل سکھ گھرانے بھی آباد تھے جو پاکستان وجود میں آنے کے بعد ہجرت کر کے ہندوستان چلے گئے۔ جٹ برادری کے علاوہ یہاں اکا دکا دوسری ذاتوں کے گھرانے بھی موجود ہیں مگر جٹ گھرانوں کی اکثریت کی بنا پر اس گاؤں کو ”منڈی جٹاں“ کہہ کر پکارا جانے لگا۔ بعد ازیں اسے باقاعدہ گاؤں منڈی جٹاں کے نام سے رجسٹرڈ کر دیا گیا۔

منڈی جٹاں کی قابلِ ذکر شخصیات میں زیاد اصغر زارون کا نام سرِ فہرست ہے۔ وہ ایک سیاسی و سماجی شخصیت ہونے کے ساتھ ساتھ ایک مقبول شاعر اور مایہ ناز ناول نگار بھی ہیں۔ جن کے چار ناول جیسا کہ فارس(آلِ نوح)، فارس(ہڑپہ)، ارتقا اور درندہ کے نام سے شائع ہو چکے ہیں۔ وہ نا صرف اردو ادب میں دلچسپی رکھتے ہیں بلکہ فلاح کے کاموں میں بھی بڑھ چڑھ کر حصہ لیتے ہیں۔

گاؤں منڈی جٹاں کی پرانی اور تاریخی عمارت کے طور پر حویل”" چوبا“ر" قابلِ ذکر ہے جو چوہدری فضل دین چاچ کی ملکیت ہے، یہ عمارت غالباً سو سال سے بھی پرانی ہے۔ بزرگوں سے حاصل کی گئی معلومات کے مطابق چوبارہ کی تعمیر کے لیے پکی اینٹیں پشاور سے منگوائی گئی تھیں،

 

## پیشہ
یہاں کے زیادہ تر لوگ زراعت میں دلچسپی رکھتے ہیں جبکہ اکثریت جوان طبقہ بیرونِ ملک یا فوج میں ملازم ہیں۔

## مزید پڑھیے
* سرائے عالمگیر
* ضلع گجرات
* پنجاب، پاکستان
* جٹ
* جلال پور جٹاں

## حوالہ جات

زمرہ:پنجاب، پاکستان کے گاؤں
زمرہ:ضلع گجرات کے آباد مقامات
انقرہ ریل حادثہ

[تصغیر|[TCDD E68000-class locomotive 68 041 ریل جس سے حادثہ ہوا (classmate 68 017 pictured)t.]]

13 دسمبر 2018ء کو ترکی کے صوبہ انقرہ میں ینی محلہ کے پاس ایک تیز رفتار مسافر ٹرین ایک انجن سے ٹکرا گئی۔ اس ٹکراؤ میں ریل کی تین بوگیاں نکل گئیں اور تین ریلوے انجینئر اور پانچ مسافر وہیں ہلاک ہو گئے جبکہ 84 لوگ زخمی ہوئے جن میں سے ایک مسافر کی ہسپتال میں موت ہو گئی۔ 34 مسافر جن میں دو کی حالت بہت نازک ہے ہسپتالوں میں زیر علاج ہیں۔

## حادثہ
13 دسمبر 2018ء کو انقرہ قونیہ تیز رفتار ٹرین انقرہ ہائی اسپیڈ ریلوے اسٹیشن سے 206 مسافروں کو لے کر 06:30 مقامی وقت (03:30 UTC) میں روانہ ہوئی۔ تقریباً چار منٹ کے بعد ایک ٹرانسمیشن کے سامنے 80-90 کلومیٹر فی گھنٹہ (50-56 میل فی گھنٹہ) کی رفتار پر قونیہ کی طرف سے آنے والی تیز رفتار ٹرین ینی محلہ میں مارشندیز ریلوے اسٹیشن سے پہلے دائیں جانب ایک انجن سے ٹکرا گئی، جو ریلوے معائنہ سے واپس آ رہا تھا۔

تیز رفتار ریل کی تین بوگیاں پٹری سے اترگئیں اور ریلوے لائن کے اوپر سے گزرنے والی ایک پیدل پل ریل کے دو ڈبوں پر گر گئی۔ آٹھ لوگ جن میں تین ریلوے انجینئر بھی شامل تھے جائے حادثہ پر ہی فوت ہو گئے۔ حادثہ کے شکار لوگوں میں ایک جرمن شہری بھی ہے۔ ابتدائی رپورٹ کے مطابق 48 لوگ زخمی ہوئے تھے لیکن تازہ معلومات کے مطابق یہ تعداد 84 تک پہنچ گئی ہے۔ زخمیوں کو انقرہ کے مختلف ہسپتالوں میں داخل کیا گیا ہے جن میں تین کی حالت نازک ہے اور ہسپتال میں داخل کرنے کے بعد ایک کی موت ہو گئی ہے۔

## بعد از حادثہ
40 ایمبولینس، 20 فائر ٹرک، پولیس، نیشنل میڈیکل بچاؤ ٹیمیں، فائر اور بچاؤ ٹیمیں جائے حادثے پر پہنچ چکی ہیں۔ ملبے کو ہٹانے کا کام جلد ہی شروع ہو گیا جبکہ حادثے کی جگہ کے ارد گرد بھاری کرینیں 16:00 بجے مقامی وقت کے مطابق نصب کی گئی تھیں۔ ریلوے لائن کو دوبارہ کھولنے کے لیے فائر فائٹرز اور ریلوے کارکنوں کی ٹیموں نے بھاری برفباری کے باوجود رات کو کاٹنے اور ہٹانے کا کام جاری رکھا۔

انقرہ کے چیف پراسیکیوٹر نے حادثہ کی وجہ معلوم کرنے کے لیے تحقیقات شروع کردی ہیں اور اس مقصد کے لیے اپنے معاون اور تین مزید پراسیکیوٹر مقرر کیے ہیں۔ ریلوے اہلکار، ایک انسپکٹر، ایک ٹرین کو روانہ کرنے والا اور ایک سوئچ مین، جو ٹرینوں کی سمت کے ذمہ دار تھے، غفلت برتنے کے شک میں گرفتار کیے جا چکے ہیں۔ ٹرینوں اور ریلوے اسٹیشن میں ڈیجیٹل کیمرے کا ریکارڈ اسی طرح حکام کے درمیان میں ریلوے کی سمت سے متعلق ڈیوٹی کے درمیان میں ریڈیو مواصلات کے تکنیکی تجزیہ کو ثبوت کے طور پر محفوظ کیا جا چکا ہے۔ نیز حادثے کا احاطہ کرنے والے نگرانی کیمرے فوٹیج کو عام کر دیا گیا ہے۔ ان تمام امور سے یہ واضح ہے کہ انجن اپنے صحیح راستے پر تھا جبکہ تیز رفتار ٹرین کو غلط طور پر اسی ٹریک کی ہدایت دی گئی تھی جس سے یہ حادثہ پیش آیا۔

## حوالہ جات

زمرہ:2018ء میں ریلوے حادثات
زمرہ:انقرہ میں 2010ء کی دہائی
زمرہ:انقرہ میں نقل و حمل
زمرہ:ایشیا میں دسمبر 2018ء کے واقعات
زمرہ:ترکیہ میں 2018ء
زمرہ:ترکی میں تیز رفتار ریل
زمرہ:ترکی میں ریل تصادمات
زمرہ:ترکیہ میں مسافر ریل نقل و حمل
زمرہ:فلم شدہ حادثاتی اموات
زمرہ:ویکی ڈیٹا سے مطابقت رکھنے والی مختصر تفصیل
زمرہ:2018ء میں آفات
زمرہ:ترکیہ میں آفات
زمرہ:تاریخ انقرہ
2019ء

اقوام متحدہ جنرل اسمبلی نے سال 2019ء کو دوری جدول کا بین الاقوامی سال نامزد کیا ہے۔

## واقعات
### جنوری
* 1 جنوری
** یہ یقین کیا جا رہا ہے کہ 1923ء میں شائع شدہ تمام تخلیقات جو ریاستہائے متحدہ امریکا میں دائرہ عام داخل ہو جائیں گی، ان کے حق اشاعت کے قوانین کو مزید تبدیل نہیں کیا جائے گا، ماسوائے صوتی ریکارڈنگ کے۔
** بغیر پائلٹ خلائی تحقیقاتی مشن *[[نیو ہورائزنز]]* اس تاریخ کو کیوپر بیلٹ اوبجیکٹ (کے بی او) 2014 ایم یو69 کے انتہائی قریب سے گذرے گا۔
* 10 جنوری، وینزویلا میں خوآن گوائیڈو اور قومی اسمبلی نے مئی 2018ء کے انتخابات میں موجودہ صدر نکولاس مادورو کی فتح کو غلط دیتے ہوئے انھیں ہٹانے کی کوششیں شروع کر دیں۔
* 14 جنوری، چیریٹی کانسرٹ کے دوران میں اسٹیج پر چاقو کے وار کر کے گدانسک کے میئر پاویل آداموویچ کو قتل کر دیا گیا۔
* 15-16 جنوری، نیروبی کے ہوٹل کمپاؤنڈ میں جنگ پسند گروپ الشباب کا دہشت گرد حملہ، کم از کم 21 افراد ہلاک ہو گئے۔
* 18 جنوری، سویڈنی عام انتخابات کے چار مہینوں بعد رکسداگ نے اسٹیفن لووین کو ایک مرتبہ پھر وزیر اعظم منتخب کر لیا۔
* 19 جنوری، قومی شاہراہ پر ساہیوال کے قریب پنجاب پولیس کی انسداد دہشت گردی فورس نے مبینہ پولیس مقابلے میں دو خواتین سمیت چار افراد کا قتل کر دیا۔
* 21 جنوری، وسطی صوبہ میدان وردک کے شہر میدان شہر میں فوجی تربیتی مرکز پر **[[میدان شہر حملہ|طالبان حملہ]]** 126 فوجی جوان ہلاک ہو گئے۔
### فروری
* 16 فروری – نائجیریا کے عوام 2019ء کے انتخابات میں ووٹ کے ذریعے اپنا اگلا صدر منتخب کریں گے۔

### مارچ
* 29 مارچ – بمطابق شق 50 مملکت متحدہ کی یورپی اتحاد کی رکنیت ختم ہو جائے گی۔

### اپریل
* 20 اپریل – افغان عوام 2019ء کے انتخابات میں ووٹ کے ذریعے اپنا اگلا صدر منتخب کریں گے۔

### مئی
* 23 مئی–26 مئی – یورپی پارلیمانی انتخابات۔
* 30 مئی – 14 جولائی – کرکٹ عالمی کپ 2019ء جدول کے مطابق انگلستان اور ویلز کے، 9 شہروں کے دس میدانوں میں منعقد ہو گا۔ افتتاحی میچ اور فائنل لندن، کے لارڈز کرکٹ گراؤنڈ میں کھیلے جائیں گے۔

### جولائی
* 26 جولائی – 11 اگست – پان امریکی کھیل 2019ء جدول کے مطابق لیما، پیرو میں منعقد ہو گے۔

### ستمبر
* 20 ستمبر – 2 نومبر – رگبی عالمی کپ 2019ء (رگبی یونین) جدول کے مطابق جاپان، کے بارہ شہروں میں منعقد ہو گا۔ افتتاحی میچ توکیو میں اور فائنل یوکوہاما میں کھیلا جائیں گے۔

### اکتوبر
* 26 اکتوبر – دنیا کی سب سے بڑی چٹان اولورو پر کوہ پیمائی پر مستقل پابندی لگائی جائے گی۔

### نومبر
* 5 نومبر – ریاست ہائے متحدہ انتخابات 2019ء سے 3 ریاستی گورنر اور کئی ریاستی اور مقامی اہلکار منتخب ہوں گے۔

### دسمبر
* 26 دسمبر – ایک چھلا نما سورج گرہن جنوبی ایشیا میں نظر آئے گا۔

## فکشن میں
* فکشن میں اکیسویں صدی

## حوالہ جات


زمرہ:کامنز زمرہ جس کا ربط ویکی ڈیٹا پر ہے
میٹھا سوڈا

میٹھا سوڈا سوڈیئم بائی کاربونیٹ کو کہتے ہیں جس کا فارمولا NaHCO3 ہوتا ہے۔ اسے کھانے کا سوڈا یا بیکنگ پاوڈر بھی کہتے ہیں۔ جب آٹے یا میدے میں میٹھا سوڈا ملا کر پکاتے ہیں تو اس میں سے کاربن ڈائی آکسائیڈ گیس خارج ہوتی ہے جو لاکھوں چھوٹے چھوٹے بلبلوں کی شکل میں ہوتی ہے۔ اس کی وجہ سے آٹا یا میدہ پھول جاتا ہے۔ یہ نان، ڈبل روٹی اور کیک وغیرہ بنانے میں استعمال ہوتا ہے۔

## بطور دوا
چند دہائی پیشتر میٹھے سوڈے کو معدے کی تیزابیت ختم کرنے کے لیے بڑی کثرت سے استعمال کیا جاتا تھا (مثلاً ENO)۔ لیکن اس میں ایک خامی یہ ہوتی تھی کہ اس کی وجہ سے پیشاب کی تیزابیت بھی ختم ہو جاتی تھی۔ اگر میٹھے سوڈے کے ساتھ دودھ کا بھی استعمال کیا جائے تو پیشاب میں تیزابیت نہ ہونے کی وجہ سے گردے اور مثانے میں پتھری بننے کے امکانات بہت بڑھ جاتے ہیں جسے milk alkali syndrome کہتے ہیں۔ omeprazole کی ایجاد کے بعد میٹھے سوڈے کا بطور ضدِ تیزابیت استعمال تقریباً ختم ہو گیا ہے۔
میٹھا سوڈا انجکشن کے لیے بھی دستیاب ہوتا ہے اور سوڈا بائی کارب کہلاتا ہے۔ یہ انجکشن مریض کو اُس وقت لگائے جاتے ہیں جب خون کی تیزابیت بڑھ چکی ہو جیسے شدید اسہال یا کارڈیئک ارسٹ (cardiac arrest) کے بعد۔

## مزید دیکھیے
* خمیر
* دھوبی سوڈا
* کاسٹک سوڈا
* سالوے کا طریقہ
* غذا کے اجزا

زمرہ:سوڈیم مرکبات
زمرہ:کیمیا
زمرہ:گھریلو کیمیائی مرکبات
زمرہ:کامنز زمرہ جس کا ربط ویکی ڈیٹا پر ہے
زمرہ:اساس (کیمیا)
زمرہ:مرکبات آبساز
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
سیٹلائٹ شہر

**سیٹلائٹ شہر**  شہری منصوبہ بندی کا ایک تصور ہے جو عمومًا چھوٹے میٹروپولیٹن علاقہ جات کو کہا جاتا ہے جو کسی قدر قریب واقع ہیں، مگر زیادہ تر بڑے میٹروپولیٹن علاقہ جات سے جداگانہ ہیں۔

## خصوصیات
سیٹلائٹ شہر چھوٹے یا متوسط علاقے کے حامل شہر ہیں جو کسی  بڑے شہر کے نزدیک واقع ہوتے ہیں جو:
* اس بڑے شہر کی توسیع سے پہلے سے موجود ہو۔ 
* اس بڑے شہر سے معاشی اور اقتصادی طور پر کم از کم جزوی طور پر آزاد ہو۔
* یہ علاقے بڑے شہروں سے دیہی علاقے کے ذریعے علاحدہ ہوں یا پھر ایک بڑے جغرافیائی اڑچن سے جیسے کہ ایک بڑی ندی سے؛ کئی سیٹلائٹ شہروں کو اپنے خود کے آزادانہ شہریائے گئے علاقے ہونے چاہیے یا مساوی خوابگاہی برادریاں اپنے چاہیے۔
* ان کے پاس ایک قلب شہر ہونا چاہیے جس کے ارد گرد "اندرون شہر" پڑوس ہونا چاہیے۔ 
* یہ ممکنہ طور یا ضروری نہیں کہ لازمی طور پر بڑے شہر کے مجتمعہ شماریاتی علاقے کے طور پر گنے جائیں۔

## بھارت کے کچھ سیٹلائٹ شہر
* نوئیڈا، دہلی کا سیٹلائٹ شہر
* غازی آباد، دہلی کا سیٹلائٹ شہر
* سالٹ لیک سٹی، کولکاتا، کولکاتا کا سیٹلائٹ شہر
* بھیونڈی، ممبئی  کا سیٹلائٹ شہر
* موہالی، چندی گڑھ کا سیٹلائٹ شہر
*

## مزید دیکھیے
## حوالہ جات

زمرہ:شہروں کی اقسام
زمرہ:شہری مطالعات اور منصوبہ بندی کی اصطلاحات
زمرہ:شہرکاری
زمرہ:شہر بلحاظ قسم
زمرہ:ویکی ڈیٹا سے مختلف مختصر وضاحت
زمرہ:عمرانی جغرافیہ
زمرہ:منصوبہ بند شہر
سامنے کا تصادم

تصغیر|دو کاریں آمنے سامنے ٹکرا گئیں
تصغیر|ہدایتی تختی

**تصادم** یعنی ایک گاڑی کا دوسری گاڑی سے ٹکرا جانا جو ٹریفک حادثے کی ایک قسم ہے، جہاں دو گاڑیاں آمنے سامنے ٹکرا جاتی ہیں مثلاً دو کاروں یا دو ٹرینوں یا دو سمندری جہازوں کا آمنے سامنے ایک دوسرے سے ٹکرانا یا دو ہوائی جہازوں کا دو مخالف سمتوں میں ایک دوسرے سے ٹکرانا۔ ہوائی جہازوں کا ٹکرانا عام گاڑیوں کے ٹکرانے سے مختلف ہوتا ہے۔

## اسباب
اس طرح کے تصادم کے مختلف اسباب ہو سکتے ہیں۔ کبھی کسی ایک ٹکرانے والی گاڑی یا جہاز کے ڈرائیور یا پائلٹ کی غلطی ہو سکتی ہے، کبھی دونوں بر سر خطا ہو سکتے ہیں۔ کبھی کسی ایک گاڑی کی تکنیکی خرابی ہو سکتی ہے، مثلًا بریک کا ناکام ہونا۔ کبھی ناسازگار حالات ہو سکتے ہیں، مثلًا کہرے کے سبب ڈرائیوروں کا ٹھیک سے نہ دیکھ پانا۔ ریل حادثوں میں غلط سگنلوں کا ملنا بھی اہم سبب ہوتا ہے۔

## حوالہ جات

زمرہ:ریلوے حادثات
زمرہ:سڑک تصادم بلحاظ قسم
زمرہ:ٹرین تصادم
زمرہ:ویکی ڈیٹا سے مختلف مختصر وضاحت
زمرہ:واقعات نقل و حمل
کوڈ کامبیٹ

**کوڈ کامبیٹ** کھیل کے ذریعہ تعلیم و تدریس انجام دینے والی ایک کمپنی ہے جو سان فرانسسکو، کیلی فورنیا میں واقع ہے۔ اس کمپنی کی ویب سائٹ پر براؤزر میں کھیلا جانے والا ویڈیو گیم موجود ہوتا ہے جو کھیل کے دوران میں کھلاڑیوں کو کمپیوٹر پروگرامنگ سکھاتا ہے۔

## کمپنی
فروری سنہ 2013ء میں جارج سینیس، اسکاٹ ایرکسن اور نک ونٹر نے کوڈ کامبیٹ کی بنیاد رکھی۔ ان لوگوں نے اس سے پہلے زبان سکھانے والے ایک اطلاقیہ اسکریٹر کو بھی بنایا تھا۔ سنہ 2014ء میں کوڈ کامبیٹ کو وائے کامبینیٹرکمپنی کی مالی معاونت بھی حاصل ہو گئی۔ کوڈ کامبیٹ کے مطابق اس کی تمام مصنوعات مفت ہیں اور کمپنی کا منصوبہ ہے کہ باصلاحیت کھلاڑیوں کو سافٹ ویئر کمپنیوں کی معلومات فراہم کرکے پیسے کمائے جائیں۔ تاہم اس نے اضافی کھیلوں کے لیے ماہانہ زر تعاون کا نظام بھی متعارف کرایا ہے۔

## مصنوعات
کوڈ کامبیٹ کا کھیل براؤزر میں کھیلا جاتا ہے۔ یہ کھیل اپنے کھیلنے والوں کو جاوا اسکرپٹ اور پائیتھن جیسی پروگرامنگ زبانیں سکھاتا اور ساتھ ہی کمپیوٹر سائنس کے بنیادی اصولوں سے واقف کراتا ہے۔ کھیل کے درجات میں آگے بڑھنے کے لیے کھلاڑیوں کو کوڈ لکھنا لازمی ہے۔ اسے تنہا بھی کھیل سکتے ہیں اور متعدد افراد مل کر بھی ساتھ کھیلتے ہیں۔ اس کھیل میں بنیادی طور پر ثانوی تعلیم کے بچوں کو مخاطب کیا گیا ہے۔ اسے مختلف تجزیہ نگاروں نے پسند اور مثبت اقدام قرار دیا۔

جنوری 2014ء میں کوڈ کامبیٹ نے اپنے سافٹ ویئر کو آزاد مصدر کر دیا اور لیول ایڈیٹر بھی جاری کیا تاکہ صارفین بھی کھیل کے معلوماتی مواد میں اضافہ کر سکیں۔

## مزید دیکھیے
* کوڈکیڈمی

## حوالہ جات

زمرہ:پروگرامنگ کھیل
زمرہ:کیلیفورنیا میں قائم سافٹ ویئر کمپنیاں
زمرہ:کمپیوٹر پروگرامنگ
زمرہ:تعلیمی ٹیکنالوجی
زمرہ:2013ء کے وڈیو گیم
زمرہ:بصری پروگرامنگ زبانیں
زمرہ:وڈیو گیم
زمرہ:کیلیفورنیا میں 2013ء کی تاسیسات
زمرہ:2013ء میں قائم ہونے والی امریکی کمپنیاں
ابہام

**ابہام**  کی صورت حال اس وقت رونما ہوتی ہے جب کسی لفظ، محاورے، جملے، اشارے وغیرہ کی ایسی ترسیل کی جائے کہ اس سے ایک کی بجائے کئی معانی اور مطالب ممکن ہوں۔ ابہام کا ایک عام پہلو عدم تعین ہے۔ یہ ہر خیال یا بیان کا خاصہ ہے جس کے ارادی معانی قطعی طور کسی اصول یا طریقۂ کار کی روشنی میں سلجھائے نہیں جا سکتے جس میں مقررہ اقدامات شامل ہوں۔

## ابہام کی مثالیں
* کئی الفاظ جن کا عام طور سے استعمال کیا جاتا ہے، مختلف لوگوں کے لیے مختلف معانی کے حامل ہوتے ہیں۔ مثلًا لمبا یا اونچا کیا ہوتا ہے، اس کے معانی لوگ اپنی سوچ کے حساب سے طے کر سکتے ہیں۔ اس میں انفرادی کیفیات کا بھی بہت بڑا دخل ہے۔ مثلاً ایک بونا شخص اپنے قد سے کچھ اونچائی کو لمبائی پر محمول کر سکتا ہے جب کہ ایک شخص جو کسی جگہ کے عام لوگوں سے لمبا ہو، لمبائی کے معانی دوسرے کسی شخص سے مختلف رکھ سکتا ہے۔
* *فریگالیمینٹ امپورٹینگ کمپنی بمقابلہ انٹرنیشنل سیلز کارپوریشن* (Frigaliment Importing Co. v. B.N.S. International Sales Corp) مقدمے میں دلچسپ صورت حال رو نما ہوئی۔ مدعی خریدار نے دلیل پیش کی کہ انگریزی لفظ "چکن" سے مراد ایک بڑی سی مرغی ہے جسے پکایا اور تلا جا سکتا ہے۔ جبکہ مدعی علیہ نے دعوٰی کیا کہ "چکن" سے مراد اس نوعیت کا پرندہ ہے جو معاہدے کی وزن اور کیفیت کی شرطوں کو پورا کرتا ہو۔ جج نے فیصلہ دیا کہ لفظ کے استعمال سے دونوں ہی صورتیں ممکن ہیں۔ 

## مزید دیکھیے

* مخفف
* ابہام کی برداشت
* ذو معنی جملہ
* فیصلے کا مسئلہ
* ضد ابہام (ضد ابہام)
* دو طرفہ معانی

* لازمًا متنازع تصور
* غلط جواز
* رسمی غلط جواز
* طلائی ہتھوڑا
* غیر رسمی غلط جواز

* خود کا حوالہ
* علم المعانی
* عدم تعین 
* عدم استحکام، عدم تعین، پیچیدگی اور ابہام
* لفظ کی نوعیت کا ضد ابہام

## حوالہ جات

زمرہ:ابہام
زمرہ:ریاضیاتی تدوین
زمرہ:معنویات
زمرہ:تصورات علمیات
زمرہ:ویکی ڈیٹا سے مطابقت رکھنے والی مختصر تفصیل
صیام ولادت مسیح

**صیام ولادت مسیح**  اس مخصوص مدت کو کہتے ہیں جس دوران مشرقی راسخ الاعتقاد، شرقی راسخ الاعتقاد، مشرقی کاتھولک کے فرقوں کے مسیحی پرہیز اور نفس کشی کرتے ہیں۔ یہ روزے عموماً ولادت مسیح (25 دسمبر) سے پہلے رکھے جاتے ہیں۔ اسی طرح مغربی مسیحیت کے کچھ فرقوں میں بھی کرسمس سے پہلے روزے رکھے جاتے ہیں اور ساتھ ہی آمد مسیح کے تہوار سے پہلے ”صیامِ مقدس مارٹن“ کا اہتمام کیا جاتا ہے۔ مشرقی روزہ چار یا چھ ہفتوں کی بجائے چالیس دن تک چلتا ہے اور اس میں تجسم المسیح کی تمجید اور منادی پر زور دیا جاتا ہے جبکہ مغربی مسیحیت میں یسوع مسیح کی دو آمدوں پر توجہ دی جاتی ہے: ان کی ولادت اور ان کی آمد ثانی یا پروضیا۔

بازنطینی روزہ 15 نومبر سے 24 دسمبر تک رکھا جاتا ہے۔ اس تاریخوں کا اطلاق ان راسخ الاعتقاد کلیسیاؤں پر ہوتا ہے جو نظر ثانی شدہ جولینی تقویم (جو موجودہ عیسوی تقویم سے ملتی جلتی ہے) استعمال کرتی ہیں۔ جن مشرقی راسخ الاعتقاد کلیسیاؤں میں اب تک جولیتی تقویم استعمال ہوتی ہے، ان کے صیامِ سرما کا آغاز 28 نومبر (گریگوری) تک نہیں ہوتا، جو جولینی تقویم کے 15 نومبر کا ہم زمان ہے۔ قدیم کلیسیائے مشرق میں صیام یکم دسمبر سے پچیس دسمبر (گریگوری تقویم) تک جاری رہتے ہیں۔

کبھی کبھی روزے کو **فلپس کا روزہ** (یا صیام فلپس) بھی کہا جاتا ہے، کیونکہ یہ روایتی طور پر فلپس کے یوم تہوار (14 نومبر) کے ایک دن بعد شروع ہوتا ہے۔ کچھ کلیسیاؤں جیسے کہ ملکی یونانی کاتھولک کلیسیا میں روزہ، تصور نرمل کے یوم تہوار کے بعد 10 دسمبر کو شروع ہوتا ہے۔
## حوالہ جات

زمرہ:جشن آمد
زمرہ:دسمبر کی تقریبات
زمرہ:مسیحی روزہ داری
زمرہ:مشرقی مسیحی لطوریا
زمرہ:نومبر کی تقریبات
زمرہ:ویکی ڈیٹا سے مختلف مختصر وضاحت
خارجیت

**خارخیت** (EXTERNALITY): یہ تنقید شعرکی اصطلاح ہے۔ جو شاعر خارجی لوازمات اور متعلقات میں رہ کر شاعری کرے وہ خارجیت پسند ہوتا ہے۔خارجیت داخلیت کی ضد ہے۔خارجیت پسند شاعر زندگی کی بیرونی سطح دیکھتا ہے۔ پیکر محبوب کی قصیدہ خوانی،ظاہری بینی، محفل آرائی،انجمن پسندی، نشاطیہ لہجہ بہجت وغیرہ خارجیت کے عناصر ہیں جیسے کہ سودا اور آتش کی شاعری میں دیکھا گیا ہے۔

اس تصور کا انگریزی میں نمونہ اس طرح ہے:
Look at my rough externality
My coarse exterior scrapes
And can be felt to be irregular
As I enjoy the harsh landscapes
I have colors of black and gray
Nothing exciting I must say
I am the size of a basic marble
But not as smooth or symmetric
I can fit in the hands
Of a kids dirty palm
Perfect size to be thrown
In anger or as in play
I’m confident in my pride
As being a little stone
May you find me alluring
As a child already does 

## حوالہ جات

زمرہ:اصناف شاعری
عزیز میرٹھی

***عزیز میرٹھی***   نے بھی کچھ سپر ہٹ فلموں کے لیے کہانیوں کو بھی لکھا. خیل قیصر کے ناگن (1959ء)، اسلم ڈار کے بشیرا (1972ء)، دل لگی (1974ء)، زبیدہ (1976ء) اور اقبال کشمیری کے بنارسی ٹھگ (1973ء) ان کی کچھ بڑی فلمیں کہانی اور ڈائیلاگ کے مصنف تھے. 22 فروری، 2014ء کو لاہور میں انتقال ہوا. وہ 80 سال کی تھی.
### حالات زندگی
عزیز میرٹھی 1939ء میں میرٹھ (بھارت) میں پیدا ہوئے تھے۔ وہ بنیادی طور پر ایک فلم کا مصنف تھا، جنھوں نے اپنی صلاحیتوں کو ریاض شاہد، شباب کیرانوی، علی سفیان آفاقی اور سید نور جیسے ڈائریکٹر کے طور پر بھی جائزہ لیا. مصنف کے طور پر، وہ فلموں کی بنیاد پر جادو، کپڑے اور پریوں کی کہانیوں کی کہانیاں لکھتے ہیں اور شروع میں وہ اس طرح کی کہانیوں کے لیے مصنف کو لیبل لگا رہا تھا۔ لیکن اسلم ڈار کی فلموں جیسے بشیرا اور دل لگی کے لیے ایک مختلف کہانی کے بارے میں ایک تحریری تحریری لکھنے کے بعد، فلم کے مصنف کی حیثیت سے ان کی کریڈٹیٹی کو فلم سے متعلق زندگی کے تمام پہلوؤں سے قبول کیا گیا تھا۔ اس کے بعد انھوں نے اپنی قابل قدر ثابت کی اور وہ فلم انڈسٹری کے بہترین فلم کے مصنف بن گئے۔ خلیل قیصر نے اپنی فلم کیریئر شروع کرنے کے بعد ایک فلم ڈائریکٹر، عزیز میرٹھی نے اپنی فلم یار بیلی کی کہانی لکھی. اپنی تفصیلی فلمی شکل دیکھیں.

### ڈائریکٹر
فلم ڈائریکٹر کے طور پر جیسا کہ ڈائریکٹر عزیز میرٹھی نے حُسنِ عشق، ہزارو داستان، ستمگر، لالہ رخ، پرستان، یادیں اور پیاسی فلموں کو ہدایت کی.
 
### وفات
عزیز میرٹھی کو لاہور کے ایک مقامی ہسپتال میں 2013ء میں بہت اہم مرحلے پر داخلہ دیا گیا تھا، ابتدائی طور پر ان کی صحت کی حالت بہتر ہو گئی تھی لیکن پھر یہ شوڈیر بن گیا اور آخر میں 22 فروری 2014ء کو مر گیا.

## بیرونی روابط
* 

زمرہ:1938ء کی پیدائشیں
زمرہ:2014ء کی وفیات
زمرہ:اردو ناول نگار
زمرہ:بیسویں صدی کے شعرا
زمرہ:بیسویں صدی کے ناول نگار
زمرہ:پاکستانی اردو شعرا
زمرہ:پاکستانی فلم ہدایت کار
زمرہ:پاکستانی مسلم شخصیات
زمرہ:پاکستانی منظر نویس
زمرہ:پاکستانی ناول نگار
زمرہ:ضلع میرٹھ کی شخصیات
ڈرومونس

**ڈرومونس**  	قبل از تاریخ میں  بطخ کی ایک قسم کا ایک  پرندہ تھا، جس کا قد 3 میٹر یا 9 فٹ 8 انچ اور وزن 730 کلوگرام ہوتا تھا۔ 
## مزید دیکھیے
*
## حوالہ جات

زمرہ:ڈرومونس
زمرہ:معدوم ناقابل پرواز پرندے
زمرہ:سرخ فہرست کے معدوم انواع
زمرہ:آسٹریلیا میں رکازیات
زمرہ:اوقیانوسیہ کے ناپید پرندے
زمرہ:عصر جدید
پلٹزر انعام

تصغیر
**پلٹزر انعام**  ایک امریکی ایوارڈ ہے۔ پرنٹ اور آن لائن جرنلزم، ادب اور موسیقی کے حوالے سے پلٹزر ایوارڈز کو دنیا بھر میں ایک سند کی حیثیت حاصل ہے۔پلٹزر پرائز میں ادب کا انعام ایسے امریکیوں کو دیا جاتا ہے جنھیں امریکی معاشرے میں رہنے کا تجربہ ہو اور ان کی تحریر امریکی لائف سٹائل کے بارے میں ہو۔

## تاسیس
اس انعام کی بنیاد جوزف پلٹزر نے رکھی تھی۔

## مزید دیکھیے
* 2018ء میں پلٹزر انعام یافتگان کی فہرست
* جوزف پلٹزر
* نوبل انعام برائے ادب

## حوالہ جات

زمرہ:امریکی ادبی اعزازات
زمرہ:امریکی صحافتی اعزازات
زمرہ:پلٹزر انعامات
زمرہ:ویکی ڈیٹا سے مطابقت رکھنے والی مختصر تفصیل
مخفف

**مخفف**  در حقیقت کسی لمبے لفظ، لفظوں کے مجموعے یا پھر محاوروں کی ادائیگی کو کہتے ہیں۔ یہ دنیا کی بیشتر زمانوں میں مشاہدے میں دیکھا گیا ہے۔ اردو میں کافی عرصے سے یہ رائج ہے۔ اس لیے *الٰی آخرہ* کے لیے *الخ* لکھا جاتا رہا ہے۔ یعنی اسی طرح آخر تک۔ یہ لمبے متن کے کچھ حصے کو بیان کر نے کے لیے مستعمل ہے کہ اسی طرح متن آخر تک ہے۔

## مثالیں
* کمپیوٹر کی دنیا میں ایس اے پی ایک اہم پروگرام جس کی مکمل شکل درمن زبان میں ہے۔
* کبھی کبھی مخفف سے حروف عملًا زبان کے لفظ جیسا اثر چھوڑتے ہیں۔ مثلًا جانی مانی انگریزی تحقیقی ڈاٹابیس ایبسکو کا نام شروع کے حروف تہجی سے ہوا ہے۔

## معروف مخففات
* حماس: حرکۃ المقاومۃ الاسلامیہ، فلسطین میں مشہور اسلامی تحریکِ مزاحمت
* اے اے آئی : ایئر پورٹس اتھاریٹی آف انڈیا
* اے آئی : ایئر انڈیا یا آرٹی فیشیل انٹلی جنس
* ڈی ڈی: دور درشن یا ڈیمانڈ ڈرافٹ
* ایچ سی: کسی ریاست کی سب سے بڑی عدالت، ہائی کورٹ
* جی او آئی: گورنمنٹ آف انڈیا / حکومت ہند
* اپوا: آل پاکستان ویمنز ایسوسی ایشن
* ایم بی اے: ماسٹر آف بزنس ایڈمنسٹریشن
* ایل سی سی آئی: لاہور چیمبر آف کامرس اینڈ انڈسٹری
* ڈی آئی: دعوت اسلامی
* ن م راشد

## مزید دیکھیے
*

## حوالہ جات

زمرہ:اختصارات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ٹائپو گرافی
زمرہ:علم زبان
زمرہ:معیارات
زمرہ:ادبی اصطلاحات
زمرہ:لسانیات
میرک شاہ کشمیری

## پس منظری معلومات
**میرک شاہ کشمیری** انور شاہ کشمیری کے ممتاز تلامذہ میں سے تھے۔ منقولات و معقولات میں ذی استعداد عالم تھے۔ وطن کشمیر تھا۔ 1336ھ/ 1918ء میں دارالعلوم دیوبند سے فارغ ہوئے۔ دار العلوم سے فراغت کے بعد دربھنگہ اور مرادآباد کے مختلف مدارس میں درس و تدریس کی خدمات انجام دیں۔

## ہم جماعت
ان کے دار العلوم دیوبند میں ساتھ داخلہ لینے والے قریبی ساتھی میر واعظ یوسف شاہ تھے۔

## نامی ادارے جہاں درس و تدریس کی خدمات انجام دہی ہوئی
1341ھ / 1922ء میں ان کو دار العلوم دیوبند میں مدرس مقرر کیا گیا۔ تدریس کے علاوہ شدھی و سنگٹھن کی تحریکوں کے موقع پر ان کو دار العلوم کی جانب سے ملکانہ راجپوتوں میں تبلیغ کے لیے مامور کیا گیا۔ اس زمانہ میں دار العلوم کی جانب سے آگرہ کے قرب و جوار میں جو مبلغ بھیجے گئے وہ انہی کی نگرانی میں کام کرتے تھے۔ انھوں نے بڑی محنت اور تن دہی کے ساتھ کام کیا۔ 1344ھ کے اواخر (1926ء) میں لاہور چلے گئے اور وہاں لاہوراورئینٹل کالج میں شعبہٴ تدریس سے وابستہ ہو گئے۔ آخر میں جامعہ مدنیہ لاہور کے صدر مدرس ہوئے۔ 

## سیاسی اثر و رسوخ
آل جموں اینڈ کشمیر مسلم کانفرنس 13 جون 1941ء میں قائم ہوئی۔ چودھری غلام عباس اس کے صدر بنے۔ اس سلسلے میں میر واعظ کو 1943ء میں آل انڈیا مسلم لیگ کے سالانہ اجلاس میں مدعو کیا گیا جو کراچی میں منعقد ہوا۔ اس موقع پر میر واعظ دو اور لوگوں کے ساتھ شریک ہوئے جن میں مولوی محمد امین اور میراک شاہ شامل تھے۔

## تحریری کام
انھوں نے جامعہ عثمانیہ، حیدرآباد، دکن کے لیے صدر الدین شیرازی کی کتاب *اسفار اربعہ* کی چوتھی جلد کا ترجمہ کیا۔

## حوالہ جات

زمرہ:دیوبندی شخصیات
زمرہ:کشمیری شخصیات
زمرہ:اردو مترجمین
اسلام میں تعدد ازواج

**تعدد ازواج**  قبل از اسلام تعدد ازواج کا رواج تھا عام طور پر محبت یا بچوں کی کثرت ایک سے زیادہ ازواج کی سبب تھی۔ بعض اوقات یہ تصور بھی کہ خاندان میں عورتیں زیادہ اور مرد کم ہیں اورعورت کو تحفظ کی ضرورت ہے لہذا تعدد ازواج کا سلسلہ چل نکلا۔ اس میں کوئی قید نہیں تھی، امرا اور مال دار لوگ بہت زیادہ شادیاں رچا لیتے تھے۔ جو عورت اچھی محسوس ہوتی اسے اپنے گھر لے آتے۔

## تعدد ازواج کی وجوہات
مرد کا ایک وقت میں ایک سے زیادہ شادیاں کرنا یعنی تعدد ازدواج ایک قدیم رواج ہے جو ہر ملک اور قوم میں جاری رہا۔ اس کا محرک آبادی میں اضافہ کرنے کا جذبہ تھا۔ اب سے کئی ہزار برس پیشتر جب شرح اموات بہت زیادہ تھی۔ لڑائیوں کی کثرت اور وباؤں کے باعث بہت زیادہ جانیں ضائع ہوتی تھیں۔ آبادی کم تھی اور زمین وافر۔ اس وقت قبیلوں کی زندگی اور موت کا انحصار اپنے قبیلے کی افرادی قوت پر ہوتا تھا۔ اس لیے ایک مرد کئی کئی عورتوں سے شادی کر لیتا تھا۔ بعد میں جب آبادی بڑھ گئی اور خوراک اور ذرائع معاش تنگ ہو گئے تو ایک سے زیادہ بیویاں رکھنا صرف بادشاہوں اور امیروں کا مشغلہ رہ گیا۔ کیونکہ وہ معاش کی فکر سے آزاد تھے۔

## تعدد ازواج مذاہب عالم میں
زرتشتیوں اور عیسائیوں میں تعدد ازدواج بہر صورت ممنوع ہے۔ قدیم ہندو راجاؤں کی ایک سے زیادہ بیویاں ہوتی تھیں۔ لیکن عام ہندو مرد بیوی کے بانجھ یا دائم المرض ہونے کی صورت میں دوسری شادی کر سکتا تھا۔ قدیم یہودی سماج میں تعدد ازدواج کا رواج تھا لیکن اب ناپید ہے۔ البتہ اسلام نے فطرت کو مدنظر رکھتے ہوئے ایک سے زیادہ نکاح کرنے کی اجازت دی ہے تاکہ عورت کو تحفظ حاصل ہو۔ جس سے محبت ہے زناکاری میں نہ پڑ جائے یا اس کی خواہش پوری ہو جائے لیکن اس کو محدود کر دیا…صرف چار میں۔ بشرطیکہ سب کے ساتھ مساوی سلوک کیا جائے۔

ارشادِ رب العزت ہے:


**فانکحوا ما طاب لکم من النساء مثنی و ثلاث و رباع فان خفتم الا تعد لوا فواحدة او ما ملکت ایمانکم ذلک ادنیٰ ان لا تعولوا۔

ترجمہ: جو دوسری عورتیں تم کو پسند آئیں ان میں سے دو یا تین یا چار سے نکاح کرلو۔ اور اگر تمھیں خوف ہو کہ ان میں عدل نہ کر سکو گے کہ تو پھر صرف ایک عورت یا وہ (لونڈی) جس کے تم مالک ہو (کافی ہے)۔ یہ ناانصافی سے بچنے کی بہترین صورت ہے۔ **


## تعدد ازواج کی مختلف ممالک میں حیثیت
عرب ممالک میں تعدد ازدواج عام ہے لیکن ترکی اور تیونس میں ایک بیوی کے ہوتے ہوئے دوسری شادی کرنے کی اجازت نہیں۔ پہلے پاکستان میں بھی عائلی قوانین کے تحت، پہلی بیوی کی اجازت کے بغیر نکاح کرنا خلاف قانون تھا۔

## مزید دیکھیے
* تعدد ازواج

## حوالہ جات

زمرہ:اسلام میں شادی
زمرہ:ویکی ڈیٹا سے مختلف مختصر وضاحت
زمرہ:تعدد ازواج
زمرہ:اسلامی نسائیت
زمرہ:شادی کی اقسام
زمرہ:نسائیت
زمرہ:حقوق نسواں
زمرہ:قرآن
زمرہ:تفسیر
ٹنڈی ڈورجی

**ٹنڈی ڈورجی** (؛ پیدائش ) ایک بھوٹانی سیاست دان ہیں جو نومبر 2018ء سے بھوٹان کے وزیر خارجہ کے منصب پر فائز ہیں۔ اکتوبر 2018ء سے بھوٹان کی قومی اسمبلی کے رکن بھی ہیں۔

## سیاسی سفر
سیاست میں داخل ہونے سے پہلے وہ ایک ماہر امراض اطفال تھے۔

ٹندی ڈورجی دروک نیامروپ شوگپا کے بانی رکن اور سابقہ صدر ہیں۔ انھوں نے 2008ء اور 2013ء کے انتخابات میں بھی حصہ لیا تھا۔ 2018 کے انتخابات میں وہ لنگموکھا ٹوڈوانگ کے حلقے سے قومی اسمبلی کے رکن بنے۔ 3 نومبر 2018ء کو بھوٹانی وزیر اعظم لوتے شیرنگ نے اپنی کابینہ کا اعلان کیا تو انھیں وزارت خارجہ کے لیے نامزد کیا۔ 7 نومبر 2018ء کو انھوں نے وزیر اعظم لوتے شیرنگ کی کابینہ میں وزیر خارجہ کا حلف اٹھایا۔

## حوالہ جات

زمرہ:1968ء کی پیدائشیں
زمرہ:ارکان قومی اسمبلی (بھوٹان)
زمرہ:بقید حیات شخصیات
زمرہ:بھوٹان کے ارکان قومی اسمبلی
زمرہ:بھوٹان کے وزرائے خارجہ
زمرہ:بھوٹانی ماہرین امراض اطفال
زمرہ:جامعہ ڈھاکہ کے فضلا
زمرہ:یونیورسٹی آف سڈنی کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھوٹانی سیاست دان
کوائنٹٹی سروے

کسی بھی تعمیراتی منصوبے پر کام شروع کرنے سے قبل اس میں استعمال ہونے والے تمام مواد (میٹریل) کی مقداریں معلوم کرنا اور اس منصوبے پر آنے والی کل لاگٹ معلوم کرنے کا فن، کوائنٹٹی سروے یا تخمینہ لگانا کہلاتا ہے۔ تخمینہ لگانے والے اس فرد کو کوائنٹٹی سرویئر اور ایولیوایٹر یا ایسٹی میٹر بھی کہا جاتا ہے۔

## روایتی کوائنٹٹی سروے کی خدمات
# لاگت کا تخمینہ
# لاگت کی منصوبہ بندی 
# لاگت کے مطالعات 
# لاگت پر نگرانی اور گرفت
# پیمائش
# معاہدات کے سمجھوتے 
# معاہدات کی شرائط طے کرنا 
# مواد کے حصول کا مشورہ اور ٹنڈروں کی حکمت عملی 
# کوانٹٹی کا بل تیار کرنا اور ٹنڈر کا دستاویز
# معاہدوں کی عمل آوری  
# تعمیراتی کاموں کا تخمینہ بشول پھیر بدل 
# کانٹراکٹر کے دعووں کا جائزہ
# معاہدے کا مشورہ
# تنازعات کی یکسوئی
# گنجائشوں کے مطالعات کی تیاری
# لاگت کی حد بندی اور بجٹ کا مشورہ 
# مکمل زندگی کے دورانیے کی لاگت  
# بیمہ کے مقصد کے لیے تخمینہ
# پروجکٹ کا نظم
# معاہدے کے تنازعات پر مشورہ
# قطعی کھاتہ جات کی تیاری 
# تفصیلی کوانٹٹی کے بل کی تیاری 

## حوالہ جات

زمرہ:تعمیر اور مسمار متعلقہ پیشے
زمرہ:عمارتی ہندسیات
زمرہ:ویکی ڈیٹا سے مطابقت رکھنے والی مختصر تفصیل
جام جمشید، بمبئی

**جام جمشید** ، بمبئی سے گجراتی زبان میں جاری ہونے والا ہفت روزہ اخبار ہے۔ یہ بمبئی سماچار کے بعد ہندوستان کادوسرا بڑا اور قدیم گجراتی اخبار ہے۔ یہ اخبار پستون جی مانک جی موتی والا نے 1831ء میں جاری کیا۔ کچھ عرصے کے بعد مرزبان کے خاندان نے اسے خرید لیا۔ یہ اخبار 1853ء میں روزنامہ بنا لیکن بعد میں مالیاتی مسائل کی وجہ سے دوبارہ ہفت روزہ ہو گیا۔ یہ اخبار آج تک جاری ہے اور خاصا ہر دل عزیز اخبار ہے۔

## مزید دیکھیے
* بمبئی سماچار

## حوالہ جات

زمرہ:بھارت میں شائع ہونے والے انگریزی زبان کے اخبارات
زمرہ:بھارت میں شائع ہونے والے گجراتی زبان کے اخبارات
زمرہ:ممبئی میں شائع ہونے والے اخبارات
زمرہ:ہندوستان میں 1831ء کی تاسیسات
زمرہ:ہندوستان میں 1832ء کی تاسیسات
زمرہ:اخبار کے نامکمل مضامین
زمرہ:بھارتی اخبارات پر نامکمل مضامین
داس کیپیٹل

**داس کیپیٹل** (ترجمہ: سرمایہ) کارل مارکس کی 1867ء میں لکھی گئی ایک بہترین کتاب ہے جس میں سرمایہ اور سرمایہ داری کا تجزیہ اور مزدور طبقے کے استحصال کی وجوہات کا جائزہ لیا گیا ہے۔ اس کتاب کے ذریعے ایک نیا نظریہ سامنے آیا جو مارکسزم کہلایا جاتا ہے اور اس نظریے نے تمام پرانے نظریات کو جھنجھوڑ کر رکھ دیا۔

## نوعیت
چار جلدوں میں چھپی اس کتاب میں مارکس نے ساری عمر کے تجربے اور تحقیق کا نچوڑ سمو دیا ہے۔ 1950ء سے پہلے چھپی  سماجی علوم کی کتابوں میں **داس کیپیٹل**   حوالوں کے اعتبار سے سب سے بڑی کتاب ہے۔

## اسلوب
کتاب کا منطقی خیال مارکس نے ارسطو کی کتاب سیاسیات اور نکومیچن کی اخلاقیات  سے لیا ہے۔

## گہرائی
انیسویں صدی میں مارکسی تحقیق جو سیاسی اقتصادیات کے ادب پر مبنی تھی، اس کے لیے مطالعے کے لیے برطانوی کتب خانہ ، لندن میں 12 سال کا عرصہ درکار ہوتا تھا۔

## کتاب کی سب سے زیادہ مقبولیت کا دور
2008ء اور 2009ء کے عالمی کساد بازاری کے زمانے میں جرمنی میں اس کتاب کی مانگ بہت بڑھ گئی تھی۔

2012ء میں ریڈ کویل بکس نے  کتاب کی جلد اول کا کامک ورژن  *کیپیٹل اِن مانگا*   جاری کیا جو انگریزی ترجمہ ہے۔ مشہور جاپانی کتابی ورژن  *داس کیپیٹل مانگا دے دوکوہا* ہے۔۔

## حوالہ جات

زمرہ:1867ء کی کتابیں
زمرہ:1867ء میں معاشیات
زمرہ:1885ء کی کتابیں
زمرہ:1894ء کی کتابیں
زمرہ:سیاسی فلسفے پر کتابیں
زمرہ:سیاسی کتابیں
زمرہ:مارکسیت
زمرہ:1885ء کی غیر افسانوی کتب
زمرہ:1894ء کی غیر افسانوی کتب
زمرہ:1867ء کی غیر افسانوی کتب
زمرہ:ویکی ڈیٹا سے مختلف مختصر وضاحت
کھلا کلاس روم

**کھلا کمرہ جماعت**  ایک طلبہ پر مرکوز تعلیم کی جگہ کی طرز ہے۔ یہ شمالی امریکا میں 1960ء اور 1970ء کی دہائیوں میں بے حد مقبول تھا۔ اکیسویں صدی میں اس کا پھر سے احیا ہوا۔

## نظریہ

کھلے کلاس روم کے پیچھے یہ سوچ ہے کہ بچوں کے بڑے گروہ جن کی صلاحیتوں کی سطح مختلف ہو ایک بڑے کلاس روم میں جمع ہونا چاہیے اور انھیں کئی اساتذہ دیکھیں گے۔ یہ ایک کمرے کے اسکول گھر کی اپج ہے۔ تاہم اسے بڑھا کر دو سو سے زائد طلبہ کو ایک واحد ہمہ عمر اور ہم مرحلے کلاس روم میں جمع کیا جاتا ہے۔ پورے گروہ کو ایک ساتھ پڑھانے کی بجائے طلبہ کو عمومًا ہر مضمون کے حساب مختلف مختلف گروہوں میں بانٹا جاتا تھا۔ بچے چھوٹے چھوٹے گروہوں میں دیے گئے کام کو پورا کرتے ہیں۔ اساتذہ کا کام سہولت فراہم کرنا اور ہدایت دینا ہے۔

## کھلی جگہ کا اسکول
**کھلی جگہ کا اسکول** ایک تصور ہے جسے ریاستہائے متحدہ امریکا میں 1965ء میں متعارف کیا گیا، یہ ایک تجرباتی شروعاتی اسکول کا ڈھانچا تھا جس میں باضابطہ دیواروں کو کلاس روموں کو الگ کر رہی تھی، انھیں ہٹا دیا گیا تاکہ اساتذہ کے کلاس روم رقبے میں آنا جانا آسان ہو۔ تاہم، عملی اعتبار سے یہ عام نہیں ہے کیوں کہ اساتذہ سماجی روایتوں پر عمل کرتے ہوئے روایتی طور پر ایسے پڑھاتے ہیں جیسے کہ دیواریں موجود ہوں ۔

## حوالہ جات

* Pick et al., "Development of Spatial Cognition", Lawrence Erlbaum Associates, , copyright 1985, page 99)

## بیرونی روابط
* Open Classroom as a fad?
* Flexible Space & Built Pedagogy: Emerging IT Embodiments
* Built Pedagogies & Technology Practices: Designing for Participatory Learning
* Piedmont Open IB Middle School

زمرہ:تعلیمی اصلاحات
زمرہ:تعلیمی ماحول
زمرہ:ویکی ڈیٹا سے مطابقت رکھنے والی مختصر تفصیل
جیام روی

**روی موہن** (پیدائش: 10 January، 1980ء)، جو زیادہ تر اپنے اسٹیج نام **جیام روی** سے جانے جاتے ہیں، ایک بھارتی تمل اداکار ہیں جو تمل سنیما میں اپنے کام کے لیے جانے جاتے ہیں۔ آپ فلم ایڈیٹر موہن کے بیٹے ہیں۔ روی نے اپنے فنی سفر کا آغاز رومانوی ڈراما فلم *[[جیام (2003ء فلم)|جیام]]* (2003ء) سے کیا۔ اس فلم کو ان کے بڑے بھائی موہن راجا نے ہدایت دی اور ان کے والد کی طرف سے پروڈیوس کی گئی۔ اس فلم کی کامیابی کے بعد روی نے اس فلم کے عنوان کو اپنا اسٹیج نام چن لیا۔ اس فلم کے بعد روی نے اپنے بھائی کی ہدایت میں بننے والی *[[ایم کمارن ایس/او مہالکشمی]]* (2004ء)، *[[اوناکم اناکم]]* (2006ء)، *[[سنتوش سبھرامنیم]]* (2008ء)، *[[تھلالنگڈی]]* (2010ء) اور *[[تھنی اروون]]* (2015ء) جیسی کامیاب فلموں میں کام کیا۔

## فلموگرافی

## حوالہ جات

## بیرونی روابط

* 
* 
* 

زمرہ:اکیسویں صدی کے بھارتی مرد اداکار
زمرہ:بقید حیات شخصیات
زمرہ:بیسویں صدی کے بھارتی مرد اداکار
زمرہ:تمل سنیما کے مرد اداکار
زمرہ:تیلگو شخصیات
زمرہ:فضلاء لویولا کالج، چینائی
زمرہ:مدورائی کے مرد اداکار
زمرہ:ہندوستانی تمل شخصیات
زمرہ:ویکی ڈیٹا سے مختلف مختصر وضاحت
زمرہ:بھارتی ہندو
زمرہ:1980ء کی پیدائشیں
زمرہ:بھارتی مسلم شخصیات
زمرہ:تیلگو اداکار
زمرہ:10 ستمبر کی پیدائشیں
زمرہ:تمل اداکار
رسولوں کا عقیدہ

تصغیر|Paris - Bibl. Mazarine - ms. 0924, f 150v
**رسولوں کا عقیدہ** یا **عقیدہ رسل** (لاطینی: Symbolum Apostolorum یا Symbolum Apostolicum) ابتدائی مسیحی ایمان یا عقیدہ کا اظہار ہے جسے دنیا بھر میں مسیحی کلیسیائی تنظیمیں لطوریائی اور کیٹی کزم کے طور پر استعمال کرتی ہیں۔ مغربی مسیحی کلیسیائیں، رومن کاتھولک، لوتھری اور انگلیکانی، پریسبیٹیرین، میتھوڈسٹ اور کلیسیائی نظام کی حامل کلیسیائیں عمل میں لاتی ہیں۔
رسولوں کا عقیدہ تثلیثی عقیدہءِاظہار ہے جووثوق سے اعلان کرتا ہے کہ باپ، بیٹا اور روح القدس وجود رکھتا ہے اور اس زمین کا خالق ومالک ہے۔
## آغاز
تیسری/چوتھی صدی میں مسیحی کلیسیا میں یہ عام تھا۔تاریخی کتب بتلاتی ہیں کہ یہ دوسری صدی عیسوی میں احاطہءِتحریر میں لایا گیا۔ اگرچہ یہ یسوع مسیح کے بارہ شاگردوں نے نہیں لکھا مگر یہ وہ تعلیم ہے جو ابتدائی کلیسیا میں شاگردوں نے سکھائی۔ اس کی بنیاد بائبل مقدس کے نئے عہد نامہ میں موجود اناجیل اربعہ اور رسولوں کے خطوط پر ہے۔
## رسولوں کا عقیدہ
میں ایمان رکھتا ہوں ایک خدا قادرِ مطلق باپ پر جو آسمان وزمین کا خالق ہے اور یسوع مسیح پر جو اُس کا اکلوتا بیٹا ہمارا خداوند ہے۔ وہ روح القدس کی قدرت سے مقدسہ مریم سے پیدا ہوا۔ اُس نے پنطُس پلاطُس کی حکومت میں دکھ اٹھایا، مصلوب ہوا، مر گیا اور دفن ہوا۔ تیسرے دن مُردوں میں سے جی اٹھا۔ خدا باپ کے دہنی طرف بیٹھا ہے جہاں سے وہ زندوں اور مُردوں کی عدالت کرنے کو پھر آنے والا ہے۔
میں ایمان رکھتا ہوں روح القدس پر، پاک عالم گیر کلیسیا، مقدسوں کی شراکت، گناہوں کی معافی، جسم کے جی اٹھنے اور ہمیشہ کی زندگی پر۔ آمین
## حوالہ جات

زمرہ:تصورات خدا
زمرہ:ثلاثی معبود
زمرہ:چوتھی صدی کے مسیحی متون
زمرہ:خالق خداہان
زمرہ:روح القدس
زمرہ:علم ارواح
زمرہ:قدیم مسیحی تنازعات
زمرہ:مسیحی اصطلاحات
زمرہ:مسیحیت میں خدا کا تصور
زمرہ:تثلیثیت
زمرہ:ویکی ڈیٹا سے مطابقت رکھنے والی مختصر تفصیل
زمرہ:علم المسیح
زمرہ:دعائیں
زمرہ:بپتسمہ
زمرہ:ابتدائی مسیحیت
زمرہ:مسیحی متون
کیٹی کزم

تصغیر|Codex Manesse Schulmeister von Esslingen
**کیٹی کزم** (قدیم یونانی:κατηχέω، ”زبانی طور پر سکھانا“) انگریزی زبان میں سوال وجواب کے ذریعے تعلیم وتدریس کے طریقہ کوکہتے ہیں۔ مسیحیت میں بچوں کو دینی تعلیم سے روشناس کروانے کے لیے اور مسیحیت میں شامل میں ہونے والے نومسیحیوں کو سکھانے کے لیے کلیسیائیں مسیحی کیٹی کزم کا استعمال کرتی ہیں۔ عالم گیر کلیسیا میں مختلف ناموں سے کیٹی کزم موجود ہیں۔

## مختلف کلیسیائی کیٹی کزم
* بیلجک کیٹی کزم
* ہائیڈل برگ کیٹی کزم 
* ویسٹ منسٹر کا تفصیلی اور اختصاری کیٹی کزم (1647)
* جنیوا کیٹی کزم (1541) 
* لوتھر کا تفصیلی اور اختصاری کیٹی کزم (1529) 
* باسل کیٹی کزم (1526)
* کاتھولک کلیسیا کا کیٹی کزم (1566)
* مقدس پائس دہم کا کیٹی کزم
* بالٹی مور کیٹی کزم 
* مسیحی تعلیم کا کیٹی کزم یا مختصر کیٹی کزم 
* ڈچ کیٹی کزم یا نیا کیٹی کزم (کاتھولک ایمان برائے بالغان) 
* یونائٹیڈ اسٹیٹس کاتھولک کیٹی کزم برائے بالغان 
* ڈوئے کیٹی کزم (1649)
* فلپائینی کاتھولک کیٹی کزم 

## حوالہ جات

زمرہ:مسیحی اصناف
زمرہ:مسیحی اصطلاحات
زمرہ:مسیحی تعلیم
زمرہ:مسیحی مذہبی اشیا
سید طاہر محمود

**سید طاہر محمود** معروف بھارتی قانونی سکالر اور مصنف ہیں۔بھارت کی سپریم کورٹ اور متعدد اعلی عدالتوں نے اپنے فیصلوں میں آپ کی کتابوں سے بڑی تعدادمیں حوالہ دیا ہے۔

## سوانح حیات
سید طاہر محمود کی ولادت 06 ستمبر 1941 کو لکھنؤ میں ہوئی تھی۔آپ کا آبائی وطن بہرائچ ہے۔ آپ کے والد کانام سید محمود حسن تھا۔جو شہر بہرائچ کے مشہور و معروف وکیل تھے۔ آپ کی والدہ کانام منور جہاں بیگم تھا۔آپ کا خاندان شہر بہرائچ کا معروف خاندان ہے۔آپ کے دادا شہر کے مشہور حکیم تھے۔آپ کی ابتدائی تعلیم شہر کے مسعودیہ جناح اسکول میں ہوئی۔آزادی کے بعد یہ اسکول بند ہو گیا اور آپ کا داخلہ آزاد انٹر کالج میں ہوا۔1954 میں ہائی اسکول گورنمنٹ انٹر کالج بہرائچ سے پاس کیا۔اس کے بعد آپ کا داخلہ کرسچن کالج لکھنؤ میں ہو ا لیکن بعد میں جونپور کے انٹر کالج سے انٹر پاس کیا۔ اس کے بعد گورکھپور کے سینٹ انڈریوز کالج سے بی۔اے کی سند حاصل کی۔اس کے بعد وکالت کی تعلیم لکھنؤ یونی ورسٹی، علی گڑھ مسلم یونیورسٹی اور لندن سے قانون کی اعلیٰ تعلیم حاصل کی۔
## کیریئر
طاہر محمود نے تعلیم مکمل کرنے کے بعد کچھ عرصہ وکالت میں طبع آزمائی بھی لیکن کچھ عرصہ بعد درس و تدرسی سے وابستہ ہوئے اور1963 میں قانون کی معلّمی جونپور سے شروع کی ۔پھر کئی شہروں کا سفر کرتے ہوئے 1967 میں دہلی میں سکونیت پزیر ہوئے اور دہلی کے مختلف اداروںسے وابستہ ہو ئے۔آپ دہلی یونیورسٹی میں فیکلٹی آف لا کے ڈین (1992-95) رہے۔طاہر محمود بھارتی حکومت کے قومی اقلیتی کمیشن کے صدر بھی رہے 1996 سے 1999 تک۔ لا کمیشن آف انڈیا کے رکن بھی رہے۔

## تصانیف
پروفیسر طاہر محمود کا تصنیفی سفر کئی دہائوں پر مشتمل ہے۔آپ نے اردو انگرزی دونوں زبانوں میں تصنیفی کام انجام دیے ہیں۔اس کے علاوہ آپ تمام اخبارات اور ویب سائٹس کے لیے بھی مضامین لکھتے ہیں۔

**اردو تصانیف**
* مسلم پرسنل لا کے تحفظ کا مسئلہ (1972)
* حیات محمود(1977)
* دل کی حکائتیں(1998)
* جرأت رندانہ (2001)
* تازہ ہے میرے واردات (2005)
* قصئہ درد سناتے ہیں (2009)
* ہم دشت میں دیتے ہیں اذاں (2011)
* کس سے منصفی چاہیں(2018)

## ایوارڈز
* شاہ ولی اللہ ایوارڈ برائے عصر حاضر کی تفہیم اسلامی قانون (بھارت 2009)
* ممتاز تعلیمی خدمات ایوارڈ (امریکی, 2010).
* پروفیسر این آر مدونا مینن ایوارڈ برائے بہترین استاد برائے قانون

## مزید دیکھے
* سید محمود حسن
* سید خالد محمود
* سید ظفر محمود

## بیرونی روابط
https://www.rekhta.org/ebooks?author=tahir-mahmood&lang=ur
## حوالہ جات
سرکاری ویب سائٹس کے لیے قومی کمیشن اقلیتوں قانون کمیشن کی بھارت ایکmity یونیورسٹی ، BYU (امریکی) اور ICLARS (اٹلی)


زمرہ:بھارتی قانونی مصنفین
زمرہ:بھارتی قانونی محققین
زمرہ:بقید حیات شخصیات
زمرہ:1941ء کی پیدائشیں
زمرہ:بہرائچ
زمرہ:بہرائچ کی شخصیات
زمرہ:بہرائچ کے شعراء
زمرہ:غیر نظر ثانی شدہ تراجم پر مشتمل صفحات
زمرہ:چھوٹے پیغام خانوں کا استعمال کرنے والے مضامین
زمرہ:اکیسویں صدی کے ہندوستانی مسلمان
ہریجن (اخبار)

**ہریجن** (دیوناگری: हरिजन؛ ترجمہ: "ہری/وشنو کی اولاد") ایک اصطلاح تھی جسے تحریک آزادی ہند کے رہنما موہن داس گاندھی نے سماج کے ان لوگوں کے لیے رائج کیا جنھیں روایتی طور پر صدیوں سے چھونے کے قابل نہیں سمجھا جاتا تھا (جسے عام طور پر "اچھوت" کہتے ہیں)۔ لیکن بعد میں اس لفظ کو ناپسندیدہ اور توہین آمیز سمجھا جانے لگا، لہذا اب لفظ ہریجن ان طبقوں کے لوگوں کے لیے استعمال نہیں کیا جا سکتا جو قرون وسطی اور جدید بھارت میں پسماندہ ہیں۔ بلکہ انھیں اب دلت کہا جاتا ہے۔ دوسری جانب کیرالا میں ہریجن اور دلت دونوں الفاظ پر پابندی لگا دی گئی ہے۔ ہریجن لفظ کو کئی لوگوں نے ایک حساس لفظ، اور کچھ دلت کارکنوں نے اسے ذلت آمیز سمجھا ہے۔ نتیجتاً حکومت ہند اور متعدد ریاستی حکومتیں سرکاری مقاصد کے لیے اس لفظ کے استعمال کو ممنوع سمجھتی ہیں۔ اگرچہ گاندھی جی نے ہریجن کی اصطلاح کو رائج کیا، جس کے لفظی معنیٰ خدا کا بیٹا تھے لیکن بعضوں نے اس بات کا اظہار کیا کہ کچھ مذہبی کتابوں کے مطابق برہمنوں کو خدا کا فرزند کہتے ہیں۔ ممکن ہے کہ گاندھی کو پسماندہ طبقوں کے لیے اس اصطلاح کے استعمال کا مشورہ گجراتی زبان کے بھکتی دور کے شاعر نرسی مہتا کے کاموں کی بنیاد پر دیا گیا ہو۔ یہ دعوی کیا گیا ہے کہ نرسی کے کام میں اس اصطلاح سے دیوداسیوں کے بچے مراد ہیں، لیکن اس دعوی کی تصدیق نہیں ہو سکی۔
دوسرے ذرائع کے مطابق قرون وسطی کے مذہبی شاعر گنگاستی نے بھکتی تحریک کے دوران میں خود کا حوالہ دیتے ہوئے اس لفظ کا استعمال کیا، بھارت میں ایک ایسی مدت گذری ہے جس نے ذات کی مشروعیت کو چیلنج کرتے ہوئے خواتین کو بلند تر مقام اور آواز دی تھی۔ گنگاستی 12ویں سے 14ویں صدی عیسوی کے درمیان میں گذرے ہیں وہ گجراتی زبان میں لکھا کرتے تھے۔

## ہریجن، موہن داس گاندھی کا اخبار
گاندھی جی نے برطانوی راج کے دوران میں 11 فروری 1933ء کو یرودا جیل سے "ہریجن" کے نا سے ایک ہفتہ وار اخبار شائع کرنا شروع کیا۔ انھوں نے اسے تین زبانوں میں کیا: انگریزی میں ہریجن (1933 سے 1948)، گجراتی میں ہریجن بندو اور ہندی میں ہریجن سیوک۔ ان اخباروں میں گاندھی جی نے اپنے پچھلے اخبار ینگ انڈیا (1919ء سے 1932ء) کے مقابلہ میں سماجی اور اقتصادی مسائل پر زیادہ توجہ مرکوز کی تھی۔

## حوالہ جات

زمرہ:بھارت کے کالعدم اخبارات
زمرہ:بھارت میں شائع ہونے والے انگریزی زبان کے اخبارات
زمرہ:تحریک آزادی ہند کا ادب
زمرہ:دلت تاریخ
زمرہ:دلت ثقافت
زمرہ:گاندھی
لاہور جڑانوالہ روڈ

**لاہور جڑانوالہ روڈ**  جو مقامی طور پر جڑانوالہ روڈ کے نام سے مشہور ہے، محکمہ شاہرات پنجاب کے زیر انتظام سڑک ہے جو جڑانوالہ کو لاہور سے براستہ بچیکی، موڑ کھنڈا اور شرقپور شریف ملاتی ہے۔

## دیگر معلومات
* سڑک کی طوالت: 98&nbsp;کلومیٹر
* 4 رویہ
* سپیڈ :بڑی گاڑیوں کے لیے کم سے کم 80&nbsp;کلومیٹر/فی گھنٹہ اور زیادہ سے زیادہ 100&nbsp;کلومیٹر/فی گھنٹہ اور چھوٹی گاڑیوں کے لیے 120&nbsp;کلومیٹر/فی گھنٹہ۔

## حوالہ جات

زمرہ:پاکستان نقل و حمل نامکمل
زمرہ:پنجاب، پاکستان میں سڑکیں
زمرہ:ضلع لاہور
امجد علی

**امجد علی** (پیدائش 27 ستمبر 1991ء) ایک بھارتی اول درجہ کرکٹ کھلاڑی ہے۔ وہ دائیں ہاتھ کے بلے باز اور وکٹ کیپر ہیں جو آسام کے لیے کھیلتے ہیں۔ وہ گوہاٹی میں پیدا ہوئے تھے۔

علی نے صرف 10 سال کی عمر میں 2001ء میں آسام کی انڈر 16 ٹیم کے ساتھ اپنے کرکٹ کیریئر کا آغاز کیااور اس سیزن کے وجے مرچنٹ ٹرافی مقابلے میں آسام کے سب سے کم عمر کھلاڑی تھے۔ مقابلے کے اختتام پر، وہ مستقبل کے آسام کے سینئر ٹیم کے کرکٹ کھلاڑی امیت سنہا اور سبسنکر رائے کے ساتھ، انڈر 14 ٹیم کے لیے کھیلے۔

2002-03ء کے سیزن کے آغاز میں، علی انڈر 15 ٹیم کے لیے کھیلے، جس میں وہ دو سیزن تک رہے۔ علی بعد میں وجے مرچنٹ ٹرافی میں انڈر 17 اور کوچ بہار اور ونو مانکڈ ٹرافی میں انڈر 19 کے لیے کھیلے۔

علی نے اپنا اول درجہ ڈیبیو 2007ء کے آخر میں کیا، آسام کی طرف سے تریپورہ کے خلاف 2007-08ء کے رنجی ٹرافی مقابلے میں کھیلا۔ جیسا کہ میچ ڈرا ہو گیا۔ آسام مقابلے کے پلیٹ گروپ اے میں تیسرے نمبر پر رہا۔

## حوالہ جات

زمرہ:وکٹ کیپر
زمرہ:گوہاٹی کے کھلاڑی
زمرہ:آسام ٹیم کے کرکٹ کھلاڑی
زمرہ:بھارت کے کرکٹ کھلاڑی
زمرہ:بقید حیات شخصیات
زمرہ:1991ء کی پیدائشیں
تکفیری

**تکفیری** ایک ایسی اصطلاح ہے جو ایک خاص مکتب فکر کی مسلم جماعت کے لیے استعمال کیا جاتا ہے۔ تکفیری وہ جماعت ہے جو اپنے علاوہ دوسرے مسلمانوں کو کافر قرار دیتی ہے۔ تکفیری باقاعدہ ایک فرقے کی شکل اختیار کر چکا ہے جس میں ١١٠٢؁ء کے سیریا انقلاب کے بعد مزید اضافہ ہوا ہے

## مسلمانوں کی تکفیر کا حکم

کسی مسلمان کو کافر کہنا، جائز نہیں ہے اور کبیرہ گناہوں میں سے ایک گناہ ہے۔

## بوقتِ ضرورت

اگر واقعی کبھی ایسی ضرورت پیش آ جائے کہ کسی مسلمان کے کفریہ اعمال کے سبب اسے کافر کہنا پڑے تو اس وقت بھی مفتیان کرام کو بہت زیادہ احتیاط برتنے کی ضرورت ہے۔

## مختصر

تکفیری، وہ فرقہ ہے جو کسی مسلمان کو ذرا ذرا سی بات پر کافر کہ دیتے ہیں، اسلامی شریعت کی رو سے کسی مسلمان کو فروعی مسائل میں کمی زیادتی کے سبب کافر کہنا ناجائز ہے اور کبیرہ گناہوں میں سے ایک ہے۔ البتہ کبھی کبھی کچھ لوگ اسلام کا لبادہ اوڑھ کر اسلام دشمنی کا کام کرتے ہیں اور اسلام کی اصل جیسے کہ نماز، ختم نبوت اور قرآن مجید وغیرہ کا انکار کر دیتے ہیں اور لوگ اسے مسلمان سمجھ کر اس کے ساتھ شامل ہو جاتے ہیں تو ایسے لوگوں کی فتنہ پروری سے مسلمان عوام الناس کو محفوظ رکھنے کے لیے اس پر کفر کا فتویٰ لگایا جاتا ہے لیکن اس میں بھی انتہا درجے کے احتیاط کی ضرورت ہوتی ہے۔۔۔۔

## حوالہ جات

زمرہ:مسلمانوں کے باہمی حقارت آمیز القاب
زمرہ:اسلام متعلقہ نزاعات
زمرہ:اسلامی بنیاد پرستی
زمرہ:فرقہ پرستی
زمرہ:افراد کے لیے نازیبا القاب
زمرہ:مقالے جن میں عربی زبان کا متن ہے
زمرہ:حقارت آمیز نسلی و مذہبی القاب
زمرہ:غیرموجود آئی ایس بی این کے ساتھ صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسلامی انتہا پسندی
ہریجان، ایران

**ہریجان** ایران کا ایک آباد مقام جو Kuhestan Rural District میں واقع ہے۔

## تفصیلات
ہریجان کی مجموعی آبادی 20 افراد پر مشتمل ہے۔

## مزید دیکھیے
* ایران
* ایران کے شہروں کی فہرست

## حوالہ جات

زمرہ:جغرافیہ شہرستان چالوس کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:صوبہ مازندران میں پرکشش سیاحتی مقامات
تلاش ہند

**دی ڈسکوری آف انڈیا** نامی کتاب بھارت کے پہلے وزیر اعظم پنڈت جواہر لعل نہرو نے برطانوی حکومت کے دور میں قلعہ احمد آباد مہاراشٹر میں قید و بند کی حالت میں 1942ء سے 1946ء کے درمیان میں تحریر کی۔ دی ڈسکوری آف انڈیا ایک اہم اعزاز ہے جو ہندوستان کے متنوع ثقافتی ورثہ، اس کی تاریخ اور اس کے فلسفہ کو عطا کرتی ہے جسے اپنے ملک کی آزادی کے لیے ایک محب وطن مجاہد کی آنکھوں نے دیکھا تھا۔ اس کتاب کو وسیع پیمانے پر ہندوستانی تاریخ پر کیے گئے جدید بہترین کاموں میں سے ایک سمجھا جاتا ہے۔
یہ کتاب 1944ء میں مکمل ہوئی لیکن اس کی اشاعت 1946ء میں ہوئی ۔

## خلاصہ
ڈسکوری آف انڈیا کتاب کا سفر قدیم تاریخ سے شروع ہوتا ہے جو برطانوی حکومت کے آخری سالوں تک پہنچتا ہے۔ انھوں نے ویدوں، اپنیشدوں اور قدیم تاریخی کتابوں کے اپنے مطالعہ کا استعمال کرتے ہوئے قاری کے لیے پرانے سماجی سیاسی منظر نامہ میں تبدیلیوں کے ذریعہ ہر غیر ملکی حملہ آور کو موجودہ وقت کے حالات میں تول کر وادیٔ سندھ کی تہذیب سے ہندوستان کی ترقی کو متعارف کرایا ہے۔ نہرو کو ہندوستان چھوڑو تحریک میں حصہ لینے کے جرم میں دوسرے ہندوستانی رہنماؤں کے ساتھ قید و بند کی صعوبتوں سے گذرنا پڑا تو انھوں نے ان ایام کو ہندوستان کی تاریخ کے متعلق اپنے خیالات اور معلومات کو لکھنے کے لیے استعمال کیا۔ اس کتاب کو 1946ء میں پہلی اشاعت کے بعد سے ہی ہندوستان میں ایک کلاسک کی حیثیت سے شمار کیا جاتا ہے۔ یہ کتاب ہندوستانی تاریخ، فلسفہ اور ثقافت کا مکمل احاطہ کرتی ہے۔ اس کتاب کے بین السطور میں ہندوستان کے طویل تاریخ کو ایک آزاد خیال ہندوستانی جو ملک کی آزادی کی خاطر لڑرہا ہے کی نظروں سے دیکھا جا سکتا ہے۔

ڈسکوری آف انڈیا میں نہرو نے لکھا ہے کہ ہندوستان ایک خود مختار اور تاریخی ملک تھا۔  نیز یہ کتاب ہندوستانی زندگی کے فلسفہ کا گہرائی سے تجزیہ کرتی ہے۔

## دوسروں کا تعاون
نہرو احمدنگر جیل میں اپنے ساتھی قیدیوں کو کتاب کے کچھ حصہ تیار کرنے کا کریڈٹ دیتے ہیں۔ انھوں نے ان میں سے مولانا ابوالکلام آزاد، گووند بلبھ پنت، نریندر دیوا اور اسف علی کا بطور خاص ذکر کیا ہے۔ ان کے تمام ساتھی قیدی (جو گیارہ تھے) ملک کے مختلف حصوں سے سیاسی قید تھے، جو ہندوستان کے مختلف پہلوؤں کے بارے میں گہرا علم رکھتے تھے جس کی کتاب میں بحث ہوئی ہے۔
انھوں نے نہرو کی تحریر کی پروف خوانی کے علاوہ تخلیقی تجاویز فراہم کیے اور معلوماتی مشورے دیے اور کتاب تیارکرنے میں بھی مدد کی ۔

## اشاعت
یہ کتاب اس وقت جواہر لال نہرو میموریل فنڈ کے ذریعہ شائع کیا جاتا ہے اور کتاب کی کاپی رائٹ ان کی بڑی بہو سونیا گاندھی کے پاس ہے۔
* تلاش ہند از پانڈت جوہرال لال نہرو ، ISBN 0-670-05801-7
* تلاش ہند از جواہر لال نیلو (تیرہویں ایڈیشن)0-19-562359-0 ISBN

## کتاب پر مبنی پروگرام
کتاب 53 قسطوں پر مبنی بھارت ایک کھوج(1988) نامی بھارتی ٹیلی ویژن سلسلہ کی بنیاد بن گئی، جس کے ہدایت کار شیام بینگل تھے۔ 1988 میں ریاستی چینل دوردرشن پر پہلی بار نشریات ہوئی۔
## حوالہ جات

زمرہ:1946ء کی کتابیں
زمرہ:اوکسفرڈ یونیورسٹی پریس کی کتابیں
زمرہ:بیسویں صدی کی بھارتی کتابیں
زمرہ:ہندوستان سے متعلق تاریخی کتب
زمرہ:بھارت کی تاریخ نویسی
زمرہ:بھارتی ادب
زمرہ:زندانی ادب
زمرہ:نان فکشن بھارتی کتابیں
زمرہ:1946ء کی غیر افسانوی کتب
سخاوت

تصغیر|سخاوت اور فیاضی کا مظاہرہ ایک تصویر میں
**سخاوت**  ایک ایسی نیکی ہے جو مادی وسائل ناوبستگی سے ابھرتی ہے۔ اس کی علامتیں تحائف کے بانٹنے یا بہت زیادہ مہمان نوازی سے پتہ چلتی ہیں۔ سخاوت دنیا کے تقریبًا سبھی مذاہب میں ایک نیکی اور کار ثواب کا درجہ رکھتی ہے۔ اس کو کئی بار ثقافتی اور مذہبی رسوم کی ادائیگی میں خاص جگہ دی جاتی ہے۔ کئی لوگ سخاوت کو انسانیت دوستی اور ہم دردی کا ایک اہم حصہ تصور کرتے ہیں۔

## مثالیں
* بھارت کی ریاست کیرلا 2018ء میں بھیانک سیلاب سے متاثر ہوئی۔ بے شمار مشاہیر اور عام شہریوں نے اس موقع پر ہزاروں روپیے کا تعاون کیا۔ مگر ان میں سب سے زیادہ تعاون مشہور فحش ادارکارہ سنی لیونی نے کیا، جس نے اس موقع پر اپنی طرف سے 5 کروڑ روپیے دیے۔ 
* حیدر آباد، دکن کے سابق حکمران میر عثمان علی خان نے باوجود اپنی حکومت کے کھو جانے کے بھارت پاک  جنگ 1965ء کے موقع پر اس وقت کے وزیر اعظم لال بہادر شاستری کے مدد طلب کرنے کے وقت 5,000 کیلو سونا بھارت کے قومی دفاعی فنڈ میں جمع کیا جو آج کی تاریخ میں بھی بھارت کے کسی شخص یا ادارے کی جانب سے سب بڑا عطیہ ہے۔

## مزید دیکھیے
* انسانیت
* صدقہ
* خیرات

## حوالہ جات

زمرہ:صدقہ
زمرہ:معاشرتی تصورات
زمرہ:نیکی
زمرہ:ویکی ڈیٹا سے مختلف مختصر وضاحت
کمال احمد

**کمال احمد**   کی پیدائش 1937ء میں گرو گرام، بھارت میں پیدا ہوئے انھوں نے فیم میوزیم کے ڈائریکٹر رحمان ورما سے موسیقی سیکھا۔ وہ رنگیلا کے قریبی دوست تھے اور اپنی زیادہ تر فلموں میں موسیقی پر مشتمل تھے۔ انھوں نے اردو، پنجابی اور پشتو فلموں میں موسیقی پر مشتمل کیا۔ اور 6 جون، 1993 کو لاہور میں انتقال ہوا۔

### فلمی کیریئر
ان کی پہلی فلم نادرا (1967ء) تھی لیکن فلم دیا اور طوفان (1969ء) سے کامیابی ملی۔ رنگیلا (1970ء)، دل اور دنیا (1971ء) بشیرا (1972ء) منجی کتھے ڈاہوں (1974ء) دلہن ایک رات کی (1975ء) ان داتا (1976ء) ) سلاخیں (1977ء) پرنس (1978ء)، بہن بھاٸی (1979ء) عشق نچاوے گلی گلی (1984ء) اور پیار کرن تو نیں ڈرنا (1991ء) کمال احمد کی کچھ بڑی موسیقی فلمیں تھیں۔ کمال احمد نے (181) فلموں میں کام کیا جن میں سے (106) اردو، (60) پنجابی، (10) ڈبل ورژن اور سندھی میں کوٸی فلم نہیں ہے۔

### بیرونی رابطہ
* 
* 

زمرہ:1937ء کی پیدائشیں
زمرہ:1993ء کی وفیات
زمرہ:پاکستانی موسیقار
زمرہ:پاکستانی نغمہ ساز
زمرہ:نگار اعزاز جیتنے والی شخصیات